गौरतलब है कि जिस अधिकारी को हिरासत में लिया गया है वह हेडक्वार्टर में तैनात था, जिसकी वजह से वह गोपनीय दस्तावेजों और योजनाओं तक पहुंचने में कामयाब रहा। जानकारी के अनुसार जिस महिला के साथ वह इन दस्तावेजों को साझा कर रहा था उससे उसकी फेसबुक के जरिए दोस्ती हुई थी। संदेह है कि कि अधिकारी को महिला ने हनी ट्रैप के जरिए अपने झांसे में लिया और उससे गोपनीय जानकारी हासिल लेने की कोशिश कर रही थी। जानकारी के अनुसार यह अधिकारकी महिला के साथ पिछले कुछ महीनों से संपर्क में था।